જોકે, ઇંગ્લેન્ડના ફાસ્ટ બોલર સ્ટુઅર્ટ બ્રોડે ૧૦૦ દિવસની ટૂર્નામેન્ટના ખ્યાલને બિરદાવતા કહ્યું હતું કે, ક્રિકેટના બદલાતા સ્વરૃપ સાથે રમતને ઢાળવી જરૃરી છે. આજે ટેસ્ટ અને વન-ડે ક્રિકેટ ટી૨૦ની લોકપ્રિયતા સામે ટકી શકે તેમ નથી. આ વાસ્તવિકતા છે અને તેને આપણે સ્વીકારવી રહી. બદલાતા જમાના પ્રમાણે રમતને ઢળવું જ પડે છે. આ મેચ સહપરિવાર માણી શકાશે. મર્યાદિત ઓવરના કારણે નિયમ સમય મર્યાદામાં મેચ માણીને ઘેર પરત ફરી શકાશે. એક ટીમ વિદેશના ત્રણ ખેલાડીઓને રાખી શકતી હોઈ ક્રિકેટ વિશ્વના ટોચના ખેલાડીઓ, ખાસ કરીને ટી૨૦ જેવી ટૂર્નામેન્ટોમાં તાબડતોડ બેટિંગ અને અસરકારક બોલિંગ કરી શકતા ખેલાડીઓને ખરીદવા માટે ફ્રેન્ચાઇઝીઓ વચ્ચે હોડ જામશે. ક્રિકેટરોને ખરીદવા માટે મોટી રકમ હોડમાં મૂકાશે જેમાંથી ૨૪ ખેલાડીઓ ખરીદાશે. જોકે ભારતના ક્રિકેટરોને બીસીસીઆઈ રમવા માટે રજા આપે છે કે નહીં તે જોવું રહ્યું. સાથે જ આઈસીસી આઈપીએલ જેમ તેને વિન્ડો આપે છે કે નહીં તેના પર પણ ઘણો આધાર રહેલો છે.